钦定古今图书集成/理学汇编/学行典/第249卷 > 吴挺秀
## 钦定古今图书集成/理学汇编/学行典/第249卷 > 吴挺秀

按《宜兴县志》：“吴挺秀，邑诸生，性严正，笃学力行，生平无不可对人言者。与曹司贞善，司贞将卒，托孤于挺
秀。孤师夔，方十馀岁，挺秀摄其家政，出入不下万金，
锱铢必记。师夔长，挺秀告退，视其籍簿赀产，岁有增
益。挺秀故贫士，毫无私焉。尝于江阴寓中，夜分有女
子持茶至，却之。明日徙其寓。卒之前三日，置酒延姻”
族与诀，人讶其无疾，不信，已而果卒。